## Uputa za primjenu Uredbe o plaćama, Ugovora o plaćama za javna poduzeća i ugovora za javne djelatnosti

### NN 44/1994 (3.6.1994.), Uputa za primjenu Uredbe o plaćama, Ugovora o plaćama za javna poduzeća i ugovora za javne djelatnosti

# ZAVOD ZA PLATNI PROMET

Na temelju članka 10. Uredbe o plaćama ("Narodne novine",
broj 42/94), Zavod za platni promet donosi

## UPUTU

### ZA PRIMJENU UREDBE O PLAĆAMA

1. Ovom Uputom utvrđuje se način sastavljanja i dostavljanja obračuna
za isplatu plaća i naknada troškova materijalnih prava koje pravne osobe
mogu prema Uredbi o plaćama, Ugovora o plaćama za javna poduzeća i Ugovora
o plaćama za javne djelatnosti isplatiti u razdoblju lipanj - listopad
1994. godine. Uredba o plaćama primjenjuje se na pravne osobe na koje se
ne odnosi Ugovor o plaćama za gospodarstvo i javna poduzeća, te za one
pravne osobe za koje nisu potpisani ugovori između Vlade Republike Hrvatske
i sindikata javnih djelatnosti; te sindikata javnih poduzeća, kao članova
Vijeća za socijalno partnerstvo u javnim djelatnostima, odnosno za one
pravne osobe koje ne poštuju ove ugovore. Dakle, Uredba o plaćama odnosi
se na:

- Tijela, organe i organizacije koje se financiraju iz županijskog,
općinskih ili gradskih proračuna ili društvenih fondova, te društvene fondove
(članak 3. Uredbe o plaćama);

- Pravne osobe, tijela, organe i organizacije koje se financiraju iz
državnog proračuna (članak 4. Uredbe o plaćama);

- Pravne osobe iz djelatnosti zdravstva, koje se financiraju putem Hrvatskog
zavoda za zdravstveno osiguranje (članak 5. Uredbe o plaćama);

- Banke, osiguravajuća društva i druge financijske organizacije, Hrvatski
fond za privatizaciju, Hrvatska gospodarska komora i druga udruženja, Zavod
za platni promet, te javna poduzeća iz članka 1. Uredbe o plaćama (članak
3. Uredbe o plaćama).

Ugovor o plaćama za javna poduzeća odnosi se na javna poduzeća čiji
su sindikati potpisali Ugovor s Vladom Republike Hrvatske kao članovi Vijeća
za socijalno partnerstvo u javnim djelatnostima. Ugovor o plaćama za javne
djelatnosti odnosi se na pravne osobe s područja javnih djelatnosti čiji
su sindikati potpisali Ugovor s Vladom Republike Hrvatske kao članovi Vijeća
za socijalno partnerstvo u javnim djelatnostima. Navedene pravne osobe
obračun plaća u razdoblju lipanj - listopad 1994. godine sastavljaju na
Obrascu PN/94 Izvještaj o isplatama plaća u mjesecu \_\_\_\_\_\_\_\_\_\_\_ 1994. godine.
Obračun naknada troškova materijalnih prava radnika pravne osobe iz članka
8. Uredbe o plaćama, članka 6. Ugovora o plaćama za javna poduzeća i članka
5. Ugovora o plaćama za javne djelatnosti sastavljaju na Obrascu TMP/94
- Izvještaj o isplatama naknada materijalnih prava radnika. Obrasci PN/94
i TMP/94 sastavni su dijelovi ove Upute. Obračune na obrascima iz prethodnih
stavaka obveznici dostavljaju u jednom primjerku nadležnoj jedinici Zavoda
za platni promet pri svakoj isplati plaća, odnosno pri svakoj isplati naknada
troškova materijalnih prava, a konačni mjesečni obračun na obrascu TMP/94
- Izvještaj o isplatama naknada materijalnih prava radnika dostavljaju
u jednom primjerku do 5-og u mjesecu za prethodni mjesec.

2. Podaci u obrascu PN/94 - Izvještaj o isplatama plaća u mjesecu \_\_\_\_\_\_\_\_\_
1994. godine iskazuju se:

2.1. Na rednom broju 1 iskazuje se podatak o masi plaća isplaćenih u
svibnju 1994. godine. Podatak se uzima s rednog broja 8 obrasca P/94-5.
Pravne osobe koje nisu u svibnju 1994. godine imale isplatu plaća, kao
i one pravne osobe koje su u svibnju isplatile plaću samo djelomično (isplaćen
prvi dio plaće) mogu na redni broj 1 obrasca PN/94 iskazati podatak s rednog
broja 5 obrasca P/94-5 - Dopuštena masa plaća u svibnju 1994.

2.2. Na rednom broju 2 iskazuje se broj zaposlenih radnika kojima je
isplaćena plaća u svibnju 1994. godine.

2.3. Na rednom broju 3 iskazuje se broj zaposlenih radnika kojima se
isplaćuje plaća u tekućem mjesecu. Broj radnika iz točke 2.2. i 2.3. utvrđuje
se tako, da se broj ostvarenih sati rada i sati rada za koje radnici primaju
naknadu plaće iz sredstava pravne osobe podijeli s brojem mogućih sati
rada.

2.4. Na rednom broju 4 podatak se izračunava prema formuli danoj u obrascu
uz taj redni broj. Podatak se u obrazac unosi s pet decimalnih mjesta.

2.5. Na rednom broju 5 pravne osobe primjenjuju koeficijente dopuštenog
porasta mase plaća u odnosu na svibanj 1994. godine na ovaj način:

a) Koeficijent 1,000 - Tijela, organi i organizacije koje se financiraju
iz županijskog, općinskih ili gradskih proračuna ili društvenih fondova,
te društveni fondovi;

b) Koeficijent 1,058 - Pravne osobe, tijela, organi i organizacije iz
članka 1. Uredbe o plaćama koje se financiraju iz državnog proračuna i
pravne osobe na koje se primjenjuje Ugovor o plaćama za javne djelatnosti.

c) Koeficijent 1,042- Pravne osobe iz djelatnosti zdravstva, koje se
financiraju putem Hrvatskog zavoda za zdravstveno osiguranje;

d) Koeficijent 1,020 Banke, osiguravajuća društva i druge financijske
organizacije, Hrvatski fond za privatizaciju, Hrvatska gospodarska komora
i druga udruženja, Zavod za platni promet, te javna poduzeća iz članka
1. Uredbe o plaćama i javna poduzeća na koje se primjenjuje Ugovor o plaćama
za javna poduzeća.

2.6. Na rednom broju 6 podatak se izračunava prema formuli danoj u obrascu
uz taj redni broj.

2.7. Na rednom broju 7 iskazuje se podatak s rednog broja 12 Obrasca
PN/94 iz prethodnog mjeseca. U obrascu PN/94 - Izvještaj o isplatama plaća
u mjesecu lipnju 1994. godine na rednom broju 7 ne iskazuje se podatak.

2.8. Na rednom broju 8 podatak se izračunava prema formuli danoj u obrascu
uz taj redni broj.

2.9. Na rednom broju 9 iskazuje se iznos dijela mase sredstava isplaćene
za plaće u mjesecu u kojem se obavlja isplata s doprinosima iz plaća, porezima
i prirezima.

2.10. Na rednom broju 10 iskazuje se iznos mase sredstava za plaće iz
naloga za isplatu u tom mjesecu s doprinosima iz plaća, porezima i prirezima.

2.11. Na rednom broju 11 iskazuje se podatak prema opisu iz obrasca,
a ne može biti veći od podatka iskazanog na rednom broju 8.

2.12. Na rednom broju 12 podatak se izračunava prema formuli danoj u
obrascu uz taj redni broj.

2.13. Na rednom broju 13 iskazuje se isplaćena masa plaća u tekućem
mjesec; po odbitku doprinosa iz plaća, poreza i prireza. Taj podatak se
izvodi s rednog broja 11.

2.14. Na rednom broju 14 iskazuje se podatak o iznosu najniže pojedinačne
isplaćene plaće u tekućem mjesecu za puno radno vrijeme u bruto iznosu.

2.15. Na rednom broju 15 iskazuje se podatak o iznosu najniže pojedinaćne
isplaćene plaće u tekućem mjesecu za puno radno vrijeme po odbitku doprinosa
iz plaća, poreza i prireza. Podatak se izvodi s rednog broja 14.

2.16 Na rednom broju 16 iskazuje se iznos najviše pojedinačne isplaćene
plaće bruto u tekućem mjesecu.

2.17. Na rednom broju 17 iskazuje se podatak o iznosu najviše pojedinačne
isplaćene plaće u tekućem mjesecu po odbitku doprinosa iz plaća, poreza
i prireza. Podatak se izvodi s rednog broja 16.

2.18. Na rednim brojevima 18, 19 i 20 podaci se iskazuju prema opisu
iz obrasca, za puno radno vrijeme.

2.19. Na rednom broju 21 pravne osobe unose jednu od oznaka za oblik
vlasništva na ovaj način:

a) Poduzeće u državnom vlasništvu - registrirano kao javno, komunalno
i sI. 11 - u kojem je u tijeku proces pretvorbe 12 - u kojem nije započeta
pretvorba 13

b) Poduzeće u privatnom vlasništvu - od osnivanja 21 - nakon pretvorbe
22

c) Poduzeće u zadružnom vlasništvu 31

d) Poduzeće u mješovitom vlasništvu - s pretežno privatnim kapitalom
(više od 51% dionica ili udjela u odnosu na ukupnu vrijednost kapitala)
41 - s pretežno državnim kapitalom (udjel privatnog kapitala manje od 51%)
42

2.20. Pravne osobe iz članka 2. Uredbe o plaćama i članka 7. Ugovora
o plaćama za javna poduzeća iskazuju podatake na rednim brojevima 3 i 9
do 21 bez rednog broja 12. Pismenu potvrdu Hrvatskog fonda za privatizaciju
(iz članka 2. Uredbe o plaćama i članka 7 Ugovora o plaćama za javna poduzeća)
o upisu više od 51% udjela u odnosu na ukupnu vrijednost kapitala pravne
osobe podnose Zavodu za platni promet, a čiji datum izdavanja ne može biti
prije stupanja na snagu Uredbe o plaćama i Ugovora o plaćama za javna poduzeća.
Pravne osobe koje su uplatile više od 50% udjela u odnosu na ukupnu vrijednost
kapitala ne podnose potvrdu iz stavka 2. ove točke, ako imaju dokaze o
toj uplati izdane ranije od Hrvatskog fonda za privatizaciju.

3. Podaci u Obrascu TMP/94 - Izvještaj o isplatama naknada troškova
materijalnih prava radnika iskazuju se:

3.1. U koloni 3 iskazuje se pravo na isplatiu naknada po radniku temeljem
općih, građanskih, kolektivrkih ugovora odnosno aneksa Osnovnog nacionalnog
ugovora za gospodarstvo i javna poduzeća.

3.2. U koloni 4 iskazuje se iznos moguće isplate naknada radniku temeljem
članka 8. Uredbe o plaćama, članka 6. Ugovora o plaćama za javna poduzeća
i članka 5. Ugovora o plaćama za javne djelatnosti (Podaci iz kolone 3
uvećeni do 30%).

3.3. U koloni 5 iskazuje se broj radnika kojima se isplaćuje naknada,
osim na rednom broju 4 gdje se iskazuje broj dnevnica i na rednom broju
7 gdje se iskazuje broj kilometara.

3.4. U koloni 6 iskazuje se iznos moguće svote za isplatu naknade, a
utvrđuje se računski prema opisu u obrascu.

3.5. U koloni 7 iskazuje se iznos o stvarnoj isplati naknade.

3.6. Obrazac TMP/94 ne podnose Zavodu za platni promet pravne osobe
iz članka 2. Uredbe o plaćama i članka 7. Ugovora o plaćama za javna poduzeća.

4. Sastavni dio ove Upute su obrasci: Obrazac PN/94 - Izvještaj o isplatama
plaća u mjesecu \_\_\_\_\_\_\_\_\_\_\_ 1994. godine i Obrazac TMP/94 - Izvještaj o
isplatama naknada troškova materijalnih prava radnika u mjesecu \_\_\_\_\_\_\_\_\_\_\_\_\_\_
1994. godine.

5. Ova Uputa stupa na snagu danom objave u "Narodnim novinama",
a primjenjuje se od 1. lipnja 1994 godine.

Broj : I-1308/94

Zagreb, 1. lipnja 1994.

Glavni direktor mr.

**Bogomil Cota, v. r.**

---

![](dodatni/362029.gif)

![](dodatni/362030.gif)

Uputa, NN 44/1994-789